
కర్ణాటకలో జరిగిన ఒక హత్య ఆధారంగా  వామపక్ష నాయకులు, కాంగ్రెస్ పార్టీ నాయకులు చేస్తున్న విమర్శలు సంస్కారవంతంగా లేవు. ముఖ్యంగా, దేశంలో సంఘ్పరివార్ని విమర్శించడమే లక్ష్యంగా వీరి విధానం వుంటోంది. దేశ అంతర్గత -బహిర్గత రక్షణలో కాంగ్రెస్ పార్టీ ఘోరంగా విఫలమయింది. ఆ పార్టీ అసమర్థ నాయకత్వం, స్వార్థ రాజకీయాల మూలంగానే దేశం మత ప్రాతిపదికన విభజించబడింది. భారతీయులకు అత్యంత పవిత్రమైన కైలాస శిఖరం, మానస సరోవరంతో పాటు 90,000 చదరపు కిలోమీటర్ల విలువైన భారత భూభాగాన్ని చైనా దురాక్ర మించుకుంది. భద్రతామండలిలో మనకు దక్కాల్సిన శాశ్వత సభ్య స్థానం చైనాకు దఖలు పర్చారు. కాశ్మీరి ప్రాంతాన్ని వివాదాస్పదం చేసిన అసమర్థత నాటి పాలకులదే. ఇక కాషాయ ఉగ్రవాద మంటూ నోటి వాచాలత్వాన్ని నిర్లజ్జగా ప్రదర్శించిన దిగ్విజయ్ సింగ్కు, దాన్ని సమర్థించిన కాంగ్రెస్ నాయకత్వానికి కాషాయ ఉగ్రవాదం ఎట్లా వుంటుందో దేశ ప్రజలు తెలియపర్చారు. మన దేశ సంస్కృతిని, కుటుంబ వ్యవస్థని, సామాజిక జీవనాన్ని నాశనం చేసి, విఫల విదేశీ సిద్ధాంతాన్ని ఇక్కడి ప్రజల నెత్తిన రుద్దాలనే విధంగా వామపక్షాల ప్రవర్తన వుంటోంది. రక్తపాత హింసా కాండకు పెట్టింది పేరయిన సామ్యవాద సమర్థకులకు శాంతి యుత భారత జీవన విధానమంటే గిట్టదు. అందుకే ఈ రెండు పక్షాల నాయకులు, జాతీయవాద సంస్థలపై తమ అక్కస్సుని వెళ్ళగక్కుతున్నారనుకోవచ్చు. పాకిస్తానీ ప్రేరిత ఉగ్రవాద శక్తులవల్ల తమ ధన, మాన ప్రాణాలతో పాటు సర్వస్వాన్ని కోల్పోయి, స్వస్థలానికి దూరమై, స్వదేశంలోనే కాందిశీకులుగా మారి దుర్భర జీవితాన్ని గడుపుతున్న కాశ్మీరీ పండిట్ల పై లేని దయ, జాలి, మానవత్వం - ఎక్కడో విదేశంలోని రోహింగ్యో ముస్లింలకోసం ఇక్కడ ఆందోళలు చేయడం వీరికే సాధ్యమవుతోంది.– వీరుభొట్ల పేరయ్య శాస్త్రి, విజయవాడ

karnaatakalo jarigina oka hatya aadhaaramgaa  vamapaksha naayakulu, congress party naayakulu chestunna vimarsalu samskaaravantamgaa levu. mukhyamgaa, desamlo sanghparivaarni vimarsinchadame lakshyamgaa veeri vidhaanam vuntondi. desha antargata -bahirgata rakshanalo congress party ghoramgaa viphalamayindi. aa party asamartha naayakatvam, swaartha rajakeeyala moolamgaane desham matha praatipadikana vibhajinchabadindi. bhaaratheeyulaku atyanta pavitramaina kailasa sikharam, maanasa sarovaramtho paatu 90,000 chadarapu kilometerla viluvaina bhaarata bhuubhaagaanni chaina durakra minchukundi. bhadrataamandalilo manaku dakkaalsina saashwata sabhya sthaanam chainaaku dakhalu parchaaru. kashmiri praantaanni vivaadaaspadam chesina asamarthata naati palakulade. ika kashaya ugravaada mantuu noti vaachaalatvaanni nirlajjagaa pradarsinchina digvijay singku, daanni samarthinchina congress naayakatvaaniki kashaya ugravaadam etla vuntundo desha prajalu teliyaparchaaru. mana desha samskrutini, kutumba vyavasthani, saamaajika jeevanaanni naasanam chesi, viphala videshee siddhaantaanni ikkadi prajala nettina ruddalane vidhamgaa vaamapakshaala pravartana vuntondi. raktapaata himsa kaandaku pettindi paerayina saamyavaada samarthakulaku saanti yuta bhaarata jeevana vidhaanamante gittadu. anduke ee rendu pakshaala naayakulu, jaatiiyavaada samsthalapai tama akkassuni vellagakkutunnaranu. paakistaanii prerita ugravaada saktulavalla tama dhana, maana praanaalatoe paatu sarvaswaanni kolpoi, swasthalaaniki dooramai, swadesamlone kaandiseekulugaa maari durbhara jeevitaanni gaduputunna kashmiri panditla pai laeni daya, jaali, maanavatvam - ekkado videsamlooni rohingyo muslimlakosam ikkada aandolalu cheyadam veerike saadhyamavutondi.– veerubhotla paerayya saastri, vijayavada